1. melléklet a 7/2011.(II.24.) helyi védett természeti területté nyilvánításról szóló önkormányzati rendelethez

Benedek hegy természetvédelmi

kezelési terve

1.) Gyakorlati természetvédelmi célkitűzések: Őrizze meg:

1.1./
a terület táji, tájképi értékeit mind a rálátás, mind pedig a kilátás (panoráma) vonatkozásában, 

1.2./a jellegzetes földtani képződményeket és természetes felszínformákat,

1.3./a természetes és természetszerű élőhelyeket, azok védett növény és állatfajait,

1.4./a régészeti, kultúrtörténeti emlékeket.

2.) Természetvédelmi stratégiák

2.1.  Földtani, felszínalaktani természeti értékek, barlangok védelme

A felszínalaktan védelme érdekében meg kell őrizni a vegetáció szerkezetét, különösen az emberi hatásokkal kevéssé érintett északi részen. Kerülni kell a fás növényzet, különösen a nem őshonos dendroflóra telepítését, kismértékű beavatkozással annak előretörését.

 2.2. Élőhelyek kezelése, fenntartása

Sík térszín kezelése: a tervezési terület déli részén, a térkövezés két oldalán a kaszálás mindaddig megengedett, míg a bolygatás következtében várhatóan megjelenő gyomflóra vissza nem szorul. A tervezési terület északi részén, a kereszt mögött a beavatkozást mellőzni kell. 

Járható, lejtős felszínek kezelése

A beavatkozás kerülése. Ha ez nem lehetséges vagy valamely oknál fogva szükséges beavatkozni, úgy ez a nem őshonos fa és cserjefajok rovására történhet.

2.3.  Fajok védelme

A védett fajok oltalmazását az élőhelyek védelmével, aktív beavatkozás nélkül kell megoldani.

2.4.
Látogatás

A tervezési területet látogatási szempontból két részre célszerű osztani. Térburkolattal ellátott déli része – a keresztig – szabadon látogatható (rekreációs övezet), északi részének látogatását jelzésszerű korláttal és a balesetveszélyre történő utalással korlátozni kell.

 2.5.
Oktatás és bemutatás

A terület déli részén ismeretterjesztő, tájékoztató táblák elhelyezése. A táblákon a hegy és a kereszt kultúrtörténetét kell előtérbe helyezni. 

 2.6.
Kutatás, vizsgálatok

A tervezési területen a természetvédelmi szabályok betartásával szabadon folytatható a kutatás.
2.7. 
Terület- és földhasználat

A terület déli része rekreációs célokat szolgálhat, északi részén ezt szelíd eszközökkel korlátozni kell. 

2.8. 
Táj- és kultúrtörténeti értékek

Célszerű a tervezési terület déli részére koncentrált, annak kultúrtörténeti értékeit bemutató táblák elhelyezése.

 2.9.
Természetvédelmi infrastruktúra

A balesetvédelmet és az élőhelyek védelmét szolgáló tábla kihelyezése a keresztnél.

2.10. Tulajdonosi viszonyok, birtokpolitika

 Nemleges

3.) Kezelési előírások

 3.1. Természeti, táji értékek

Az élettelen természeti értékek kezelése és megőrzése

Tilos a terület fás növényekkel (fák, cserjék) beültetése (fásítás).

Élőhelyek és élettelen környezete kezelése és fenntartása

A térkövezés két oldalának sík felszínein a kaszálás (fűnyírás) megengedett, mindaddig, amíg a bolygatott gyep gyomfajai vissza nem szorulnak. 

A terület északi részén, a kereszt mögött tilos a gyep kaszálása.

A terüket északi részén a látogathatóságot a balesetveszélyre utalással korlátozni kell. 

3.2. Turizmust érintő kezelési előírások (idegenforgalom, üdülés, ökoturizmus, bemutatás, oktatás, rekreáció)

A terület déli fele – a keresztig – szabadon látogatható, míg északi részen azt a balesetveszélyre utalással célszerű korlátozni. Az ismeretterjesztő tájékoztató táblák a terület déli felén – a keresztig – kerülnek elhelyezésre.

A területen tömegrendezvény nem rendezhető.

Kálvária domb természetvédelmi 

kezelési terve

1.) Gyakorlati természetvédelmi célkitűzések: Őrizze meg:

1.1.
a terület tájképi értékeit, a jellegzetes földtani képződményeket és természetes felszínformákat,

1.2 
a természetes és természetszerű élőhelyeket,

1.3 a régészeti, kultúrtörténeti emlékeket.

2.) Természetvédelmi stratégiák

2.1.
 Földtani, felszínalaktani természeti értékek, barlangok védelme

A természetes geomorfológiai formák fenntartása

2.2.
Élőhelyek kezelése, fenntartása

A vegetáció szerkezetének (erdők, gyepek aránya) fenntartása.

A parkosított területek károsodott részeinek helyreállítása

2.3. 
Fajok védelme

A védett fajok oltalmazását az élőhelyek védelmével, aktív beavatkozás nélkül kell megoldani.

2.4 
Látogatás

Szabadon látogatható

2.5.
Oktatás és bemutatás

Iránymutató (figyelemfelkeltő) és tájékoztató táblák kihelyezése, a meglévők tartalmi és műszaki javítása.

2.6. 
Kutatás, vizsgálatok

A tervezési területen a természetvédelmi szabályok betartásával szabadon folytatható a kutatás.
2.7.
Terület- és földhasználat

A területen tömegrendezvények tartása tilos.

 2.8. 
Természetvédelmi infrastruktúra

Hatósági és ismereterjesztő táblák kihelyezése.

2.9. 
Tulajdonosi viszonyok, birtokpolitika

Nemleges.

3.) 
Kezelési előírások

3.1.
Természeti, táji értékek

Az élettelen természeti értékek kezelése és megőrzése

Tilos a terület geomorfológiai jellegét megváltoztató tevékenységek végzése.


Élőhelyek és élettelen környezete kezelése és fenntartása

A gyepes részeket rendszeresen kell kaszálni.

3.2.
Turizmust érintő kezelési előírások (idegenforgalom, üdülés, ökoturizmus, bemutatás, oktatás, rekreáció)

Irányító (figyelemfelkeltő) és információs táblák kihelyezése a rom melletti információs tábla felújítása, tartalmi hibáinak javítása.

A területen tömegrendezvény nem rendezhető.

4. melléklet a 7/2011.(II.24.) helyi védett természeti területté nyilvánításról szóló önkormányzati rendelethez

Ördögszikla természetvédelmi 

kezelési terve

1.) 
Gyakorlati természetvédelmi célkitűzések: Őrizze meg:

1.1. a terület táji, tájképi, 

1.2. a jellegzetes földtani képződményeket és természetes felszínformákat,

1.3. a természetes és természetszerű élőhelyeket, azok védett növény és állatfajait,

1.4. kultúrtörténeti emlékeket.

2.)
Természetvédelmi stratégiák

2.1.
 Földtani, felszínalaktani természeti értékek, barlangok védelme

A felszínalaktan védelme érdekében meg kell őrizni a vegetáció szerkezetét.

2.2. 
Élőhelyek kezelése, fenntartása

A gyepes élőhelyek fenntartása optimális állatlétszámú legeltetéssel, ennek hiányában kaszálással oldható meg, 

2.3. 
Fajok védelme

A védett fajok oltalmazását az élőhelyek védelmével, aktív beavatkozás nélkül kell megoldani.

2.4. 
Látogatás

A terület szabadon látogatható.

2.5. 
Oktatás és bemutatás

A terület értékeinek bemutatása információs tábla segítségével.

2.6. 
Kutatás, vizsgálatok

A tervezési területen a természetvédelmi szabályok betartásával szabadon folytatható a kutatás.
2.7. 
Terület- és földhasználat

Művelési ágnak megfelelő területhasználat.

2.8. 
Táj- és kultúrtörténeti értékek

Sziklaalakzat.

2.9. 
Természetvédelmi infrastruktúra

Információs és hatósági tábla kihelyezése

2.10. 
Tulajdonosi viszonyok, birtokpolitika

Nemleges

3.) 
Kezelési előírások

3.1.
 Természeti, táji értékek

Az élettelen természeti értékek kezelése és megőrzése

Tilos a sziklaalakzat megbontása

Élőhelyek és élettelen környezete kezelése és fenntartása

Művelési ágnak megfelelő területhasználat.

3.2.
Turizmust érintő kezelési előírások (idegenforgalom, üdülés, ökoturizmus, bemutatás, oktatás, rekreáció)

Információs tábla kihelyezése a terület értékeiről.

Sintér domb természetvédelmi 

kezelési terve

1.) Gyakorlati természetvédelmi célkitűzések: Őrizze meg:

1.1.
a terület táji, tájképi értékeit mind a rálátás, mind pedig a kilátás (panoráma) vonatkozásában, 

1.2.
a jellegzetes földtani képződményeket és természetes felszínformákat,

1.3.
a természetes és természetszerű élőhelyeket, azok védett növény és állatfajait.

2.) Természetvédelmi stratégiák

 2.1.
Földtani, felszínalaktani természeti értékek, barlangok védelme

A felszínalaktan védelme érdekében meg kell őrizni a vegetáció szerkezetét, különösen az emberi hatásokkal kevéssé érintett északi részen. Tiltani kell a fás növényzet telepítését.

 2.2.
Élőhelyek kezelése, fenntartása

A gyepek esetében bármilyen beavatkozás kerülendő. A feketefenyő állomány esetében a természetes pusztulás (kidőlés, várható elszáradás) a terület értékét a természetes növényzet visszatérése által növelni fogja. A kidőlt, kiszáradt egyedeket kíméletes közelítéssel – lehetőség szerint – el kell távolítani.

 2.3.
Fajok védelme

A védett fajok oltalmazását az élőhelyek védelmével, aktív beavatkozás nélkül kell megoldani.

2.4.
Látogatás

Látogatás csak a völgyeléstől keletre található platón javasolt. A meredek oldalakon a mozgást táblák segítségével korlátozni kell. 

2.5.
Oktatás és bemutatás

A völgyeléstől keletre található sík felszínen hatóság és információs tábla elhelyezése.

2.6. 
Kutatás, vizsgálatok

A tervezési területen a természetvédelmi szabályok betartásával szabadon folytatható a kutatás.
 2.7. 
Terület- és földhasználat

A terület gyepjeit a jelenlegi állapotban kell fenntartani.

 2.8. 
Táj- és kultúrtörténeti értékek

A platón elhelyezett táblán célszerű a panoráma, a Vár- és Benedek-hegy rövid bemutatása.

2.9. 
Természetvédelmi infrastruktúra

Információs és hatósági tábla kihelyezése a platón.

2.10.
Tulajdonosi viszonyok, birtokpolitika

Nemleges

3.) 
Kezelési előírások

 3.1.
Természeti, táji értékek

Az élettelen természeti értékek kezelése és megőrzése

Tilos a terület fás növényekkel (fák, cserjék) beültetése (fásítás).

Élőhelyek és élettelen környezete kezelése és fenntartása

A tervezési területen a kidőlt fák eltávolításán kívül más beavatkozás nem végezhető

3.2.
Turizmust érintő kezelési előírások (idegenforgalom, üdülés, ökoturizmus, bemutatás, oktatás, rekreáció)

A turizmust a völgyeléstől keletre található tetőrészre kell korlátozni.

A területen tömegrendezvény nem rendezhető.

Jutaspuszta, szikla alakzat 

természetvédelmi kezelési terve
1.) Gyakorlati természetvédelmi célkitűzések: Őrizze meg

1.1. a tervezési terület tájképi értékét, 

1.2. a jellegzetes geomorfológiai formát, 

1.3. a geomorfológiai formához kapcsolódó névanyagot,

1.4. a szárazgyepek és sziklafelszínek növényeit ás állatvilágát.

2.)
Természetvédelmi stratégiák

2.1. 
Földtani, felszínalaktani természeti értékek, barlangok védelme

A felszínalaktan, a növény- és állatvilág védelme érdekében meg kell őrizni, és javítani kell a vegetáció szerkezetét. Ennek érdekében a nem őshonos fás növényzetet el kell távolítani.
2.2. 
Élőhelyek kezelése, fenntartása

A gyomos gyepeket (OC) rendszeres kaszálással célszerű kezelni. A tervezési területről el kell távolítani az idegenhonos fafajok egyedeit (Cercis siliquastrum).

2.3. 
Fajok védelme

A védett fajok oltalmazását az élőhelyek védelmével, aktív beavatkozás nélkül kell megoldani.

2.4.  
Látogatás

Korlátozása nem indokolt

2.5.
Oktatás és bemutatás

A terület természeti és kultúrtörténeti értékeit bemutató tájékoztató tábla kihelyezése javasolt, a széles körű nyilvánosság megengedett.

2.6. 
Kutatás, vizsgálatok

A tervezési területen a természetvédelmi szabályok betartásával szabadon folytatható a kutatás.
2.7. 
Terület- és földhasználat

A gyepgazdálkodás (kaszálás) megengedett, sőt javasolt. A terület, az alapkőzet és talaj bolygatása tilos.

2.8. 
Táj- és kultúrtörténeti értékek

Megőrzését aktív beavatkozással (idegenhonos fák eltávolítása), tájékoztató tábla kihelyezésével kell megoldani.

2.9. 
Természetvédelmi infrastruktúra

Tájékoztató (ismeretterjesztő) tábla kihelyezése, hatósági tábla kihelyezése a helyi védettségről javasolt.

 2.10. 
Tulajdonosi viszonyok, birtokpolitika

Figyelemmel arra, hogy a tervezési terület magántulajdon, a tulajdonosok hozzájárulása esetén célszerű annak megvásárlása.

3.) Kezelési előírások

3.1.
Természeti, táji értékek

Az élettelen természeti értékek kezelése és megőrzése

Tilos a terület fás növényekkel (fák, cserjék) beültetése (fásítás).

Tilos a terület bolygatása (talaj, alapkőzet).

Élőhelyek és élettelen környezete kezelése és fenntartása

Az alsó részek kézi vagy kisgépi kaszálása javasolt. 

3.2.
Turizmust érintő kezelési előírások (idegenforgalom, üdülés, ökoturizmus, bemutatás, oktatás, rekreáció)
A turizmus korlátozását nem javasoljuk, a tervezési terület természeti és kultúrtörténeti értékeit tájékoztató táblával tanácsoljuk megoldani.

